Syyskokous ke 28.10.2020 klo 15:15

Paikka: Mierontien ravintola

Läsnä: Pasi Manninen, Pauliina Oittinen, Päivi Minkkinen, Olli Pylkkä, Riikka Kokko, Mari Jämsen, Marjo Lorenz, Mervi Matero-Puttonen ja Elina Pasanen

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen

Yhdistyksen puheenjohtaja Pasi Manninen avasi kokouksen klo 16.16.

1. Kokouksen puheenjohtajan valinta

Kokouksen puheenjohtajaksi valittiin Pasi Manninen.

1. Kokouksen sihteerin valinta

Sihteeriksi valittiin Elina Pasanen.

1. Pöytäkirjantarkastajien ja ääntenlaskijoiden valinta

Valittiin Mervi Matero-Puttonen ja Riikka Kokko.

1. Kokouksen laillisuuden ja päätösvaltaisuuden toteaminen

Yhdistyksen sääntöjen mukaan kutsu varsinaiseen kokoukseen on toimitettava vähintään 10 päivää ennen kokousta yhdistyksen jäsenille lähetettävillä kirjeillä tai sähköpostitse tai työpaikkojen ilmoitustauluille asetetuilla ilmoituksilla.

Kokouskutsu on lähetetty sähköpostitse yhdistyksen jäsenille 8.10.2020 sekä laitettu näkyville yhdistyksen nettisivulle.

Syyskokous on pidettävä sääntöjen 13 §:n mukaan syys-lokakuussa.

Säännöissä ei ole mainintaa päätösvaltaisuuteen tarvittavasta läsnäolevien mää-rästä.

Todettiin kokous lailliseksi ja päätösvaltaiseksi.

1. Kokouksen esityslistan hyväksyminen

Hyväksyttiin esityslista.

 **II VARSINAISET KOKOUSASIAT**

1. Hallituksen esitys vuoden 2021 toimintasuunnitelmaksi

Puheenjohtaja esitteli hallituksen valmisteleman toimintasuunnitelman syyskokoukselle. Esitys hyväksyttiin. (liite 1)

1. Hallituksen esitys vuoden 2021 talousarvioksi

Puheenjohtaja ja sihteeri esittelivät hallituksen valmisteleman talousarvion vuodelle 2021. Talousarvio hyväksyttiin. (liite 2)

1. Yhdistyksen puheenjohtajan ja sihteerin vuosipalkkioiden sekä hallituksen jäsenten kokouspalkkioiden määrääminen vuodelle 2021.

Puheenjohtajan vuosipalkkio edellisenä vuonna oli 400 euroa, sihteerin 600 euroa ja hallituksen jäsenten kokouspalkkiot 20 euroa/kokous.

Päätettiin pitää palkkiot ennallaan.

1. Jäsenmaksun suuruudesta ja kantotavasta päättäminen

Jäsenmaksun suuruudessa ja kantotavassa ei muutoksia.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

Päätettiin pitää matkakorvausten maksuperusteet ennallaan.

1. Hallituksen puheenjohtajan valinta kauden 2020-2021 loppuajaksi.

 Hallituksen puheenjohtajan toimikausi on kaksi kalenterivuotta (16 §). Hallituksen puheenjohtajana on toiminut kaudella 2020-2021 Pasi Manninen. Pasi jää eläkkeelle 30.10.2020, joten valitaan loppukaudeksi uusi puheenjohtaja.

Yhdistyksen uusi jäsen Marjo Lorenz oli ehdolla uudeksi puheenjohtajaksi. Marjo sai kannatusta kokouksessa ja hänet valittiin yhdistyksen puheenjohtajaksi kauden 2021 loppuun saakka.

1. Hallituksen jäsenten ja varajäsenten valinta kahdeksi seuraavaksi kalenterivuodeksi 2021-2022.

Hallituksen jäsenen ja varajäsenen toimikausi on kaksi kalenterivuotta. Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa (16 §).

Erovuorossa syyskokouksessa olivat Tuovi Liimatainen (Marika Järvikallio), Olli Pöyhönen (Virpi Janhunen) ja Pauliina Oittinen (Heli Kaleva). Heistä Heli Kaleva eläköityi hallituskauden aikana. Lisäksi Urho Paasolaisen jäätyä eläkkeelle oli toinenkin varajäsenen paikka täytettävänä.

Muut erovuoroiset valittiin jatkamaan hallituksessa edelleen, mutta Heli Kalevan tilalle valittiin Tiina Vaskelainen sekä Urho Paasolaisen tilalle Marianna Karjalainen.

1. Kokousedustajan valinta vuodelle 2021

OAJ Keski-Suomen kokousedustajana toimii kauden 2021 loppuun saakka Pasi Manninen, sillä edustuspaikka on henkilökohtainen.

1. Toiminnantarkastajien valinta vuodelle 2021

Toiminnantarkastajina jatkavat Tero Mäkinen ja Päivi Minkkinen.

1. Yhdistyksen koollekutsumistavasta päättäminen

Kokouskutsut lähetetään sähköpostitse jäsenille.

1. Muut asiat
	* Mietittiin tapoja, joilla paikallisyhdistys voi olla aktiivinen kuntapäättäjien suuntaan. Tavoitteena olisi lisätä kuntapäättäjien tietoisuutta opetusalan tärkeistä asioista. Alkavalla hallituskaudella tarkennetaan näitä suunnitelmia.
	* Mietittiin, miten paikallisyhdistys muistaisi jäseniään joulun alla, nyt kun vallitsevan koronatilanteen vuoksi perinteisiä pikkujouluja tai muita yhteisiä kokoontumisia vältetään. Päätettiin, että tarjotaan muutamaa vaihtoehtoa (esim. Lahjakortti, otsalamppu tms.), joista jäsenet saavat valita itselleen mieluisan pikkujoululahjan.
2. Kokouksen päättäminen

Puheenjohtaja päätti kokouksen klo 17.10.

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasi Manninen, puheenjohtaja Elina Pasanen, sihteeri

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_